Első nemzetközi felnőtt versenye a Budapesten rendezett 1983-as fedett pályás Európa-bajnokság volt, ahol 7,90 méteres ugrással ezüstérmet nyert, 5 cm-rel elmaradva honfitársától, Szalma Lászlótól. Az 1983-as atlétikai világbajnokságon nem jutott be a döntőbe. Az 1984-es olimpiát a szocialista tömbbe tartozó, illetve velük szoros gazdasági kapcsolatban lévő országok bojkottálták, így Pálóczi sem vehetett részt a versenyen.